stanford-oval/wikipedia huggingface dataset:
เรนจ์ โรเวอร์
รุ่นที่ 5 (ค.ศ. 2022 - ปัจจุบัน)

เรนจ์ โรเวอร์ รุ่นที่ 5 หรือ L460 ทางการได้ปล่อยภาพ Teaser ของรุ่นถัดไปมาก่อนหน้านี้ ล่าสุด มีภาพหลุดทั้งภายนอกและภายใน มาให้ชมกันก่อนถึงกำหนดการเปิดตัว ทั้งยังมีรายงานด้วยว่า นี่อาจเป็น Range Rover รุ่นแรก ที่มีขุมพลังไฟฟ้า EV ให้เลือกด้วย
ดีไซน์ด้านหน้าของ Range Rover รุ่นถัดไป ยังคงเอกลักษณ์กระจังหน้าแนวนอนขนาดเล็ก พร้อมโคมไฟหน้ากะทัดรัด ช่องลมกันชนหน้าเป็นแบบแนวนอนสะอาดตา ด้านข้างเส้นสายตัวถังเรียบง่าย มือเปิดประตูเป็นแบบจมลงตัวถัง ส่วนล้อมีขนาดใหญ่เต็มซุ้ม ท้ายรถพลิกดีไซน์ไฟท้ายเป็นเส้นเพรียวยาวโคมดำ เชื่อมต่อกันตลอดแนวโดยกึ่งกลางมีชื่อรุ่นติดอยู่ ปิดท้ายกับความแปลกตาด้วยครีบเสาอากาศหูฉลามแบบคู่
ห้องโดยสารยังมีกลิ่นอายของรุ่นก่อนหน้าอยู่ เห็นได้จากแดชบอร์ดทรงเดิม ส่วนพวงมาลัยเปลี่ยนใหม่เป็นแบบสี่ก้าน หน้าจอสัมผัสมีขนาดใหญ่แนวนอน ติดตั้งใต้ช่องแอร์ที่ยาวตลอดแนว แผงควบคุมแอร์กลับมาใช้แบบแผงควบคุมแทนหน้าจอสัมผัส ส่วนคันเกียร์กลับมาเป็นด้ามเช่นกัน ไม่ได้เป็นแบบปุ่มหมุน นอกจากนั้น ยังมีภาพเบาะหลังแถวที่ 3 ทำให้คาดว่านี่เป็นภาพของรุ่น Range Rover Sport
ขุมพลังของ Range Rover รุ่นถัดไป มีรายงานนว่าจะมีให้เลือกทั้ง เครื่องยนต์เบนซินสันดาปภายใน, Plug-In Hybrid และ ครั้งแรกของรุ่นกับขุมพลังไฟฟ้า EV ซึ่งเป็นผลมาจากการใช้ platform แบบใหม่ สำหรับข้อมูลเพิ่มเติมคอยติดตามการเปิดตัว ที่จะมีขึ้นในวันที่ 26 ตุลาคม 2021
All-new Range Rover 2022 ใหม่ ถูกเปิดตัวอย่างเป็นทางการแล้ว เพิ่มทางเลือกด้วยรุ่น 7 ที่นั่งเป็นครั้งแรก พร้อมขุมพลัง V8 ที่ยกมาจาก BMW X7 ขณะที่เวอร์ชันปลั๊กอินไฮบริด (PHEV) และไฟฟ้าล้วน (EV) เตรียมเปิดตัวตามมาในปี 2023 นี้
ด้านขุมพลังมีให้เลือกทั้งรุ่น P400 ที่ติดตั้งเครื่องยนต์เบนซินเทอร์โบ 6 สูบ ไมลด์ไฮบริด 48 โวลต์ ให้กำลังสูงสุด 395 แรงม้า แรงบิดสูงสุด 550 นิวตัน-เมตร หรือเครื่องยนต์ดีเซลเทอร์โบ 6 สูบ ไมลด์ไฮบริด 48 โวลต์ในรุ่น D300 แต่มีกำลังสูงสุดอยู่ที่ 296 แรงม้า แรงบิดสูงสุด 650 นิวตัน-เมตร
แต่หากต้องการความแรงกว่านั้นสามารถเลือกรุ่น D350 ที่มีกำลังสูงสุดเพิ่มขึ้นเป็น 346 แรงม้า แรงบิดสูงสุด 700 นิวตัน-เมตร รวมถึงรุ่น P530 ที่ใช้เครื่องยนต์เบนซิน V8 เทอร์โบคู่ ขนาด 4.4 ลิตร ของ BMW สามารถรีดกำลังสูงสุดได้ถึง 523 แรงม้า แรงบิดสูงสุด 750 นิวตัน-เมตร โดยทั้งหมดถูกติดตั้งระบบขับเคลื่อนสี่ล้อที่สามารถตัดการถ่ายทอดกำลังไปยังล้อคู่หน้าได้อย่างสมบูรณ์
บริษัท อินช์เคป (ประเทศไทย) จำกัด ผู้นำเข้าและจัดจำหน่ายรถยนต์ Jaguar และ Land Rover อย่างเป็นทางการในประเทศไทย ประกาศเตรียมเปิดตัว All-new Range Rover 2023 ใหม่ ในวันที่ 19 พฤษภาคม 2565 ที่จะถึงนี้
All NEW RANGE ROVER ราคาจำหน่ายในไทย นำเข้าจากประเทศอังกฤษ (CBU From UK ).
Range Rover 3.0 Plug-In Hybrid P440e SWB AWD Autobiography Plus ราคา 11,499,000บาท
Range Rover 3.0 Plug-In Hybrid P440e LWB AWD Autobiography Plus ราคา 11,999,000 บาท
Range Rover 3.0 Plug-In Hybrid P510e SWB AWD SV Plus ราคา 15,999,000 บาท
Range Rover 3.0 D350 MHEV LWB AWD Autobiography Plus ราคา 15,999,000 บาท
เรนจ์ โรเวอร์ รุ่นที่ 1
เรนจ์ โรเวอร์ รุ่นที่ 2
เรนจ์ โรเวอร์ รุ่นที่ 3
เรนจ์ โรเวอร์ รุ่นที่ 4
เรนจ์ โรเวอร์ รุ่นที่ 5
เรลิกแห่งแซ็งต์-ชาแปล

| --- | --- |
เรลิกจาก มงกุฎหนาม: ที่ปิดเปิดจากกล่องที่บรรจุหินจากที่บรรจุพระศพของพระเยซู
เรลิกแห่งแซ็งต์-ชาแปล (อังกฤษ: Relics of Sainte-Chapelle) คือเรลิกที่เป็นของพระเยซูที่ได้มาโดยพระมหากษัตริย์ฝรั่งเศสในยุคกลางที่ปัจจุบันอยู่ในความดูแลของอัครมุขมณฑลปารีส เดิมเรลิกหล่านี้เก็บรักษาไว้ที่แซ็งต์-ชาแปลในปารีส แต่ในปัจจุบันเป็นสมบัติของมหาวิหารน็อทร์-ดามแห่งปารีส
ประวัติ > สมัยกลางและสมัยใหม่ตอนต้น

นักบุญหลุยส์หรือพระเจ้าหลุยส์ที่ 9 แห่งฝรั่งเศสทรงสร้างแซ็งต์-ชาแปลขึ้นเพื่อใช้เป็นที่เก็บรักษา "มงกุฎศักดิ์สิทธิ์", ชิ้นส่วนจากกางเขนแท้ (True Cross) และเรลิกอื่นๆ ที่ทรงซื้อจากบอลด์วินที่ 2 แห่งคอนสแตนติโนเปิล ซึ่งทำให้ชาเปลที่สถานที่สำคัญในการเก็บรักษาเรลิกต่างๆ ที่รวมทั้งเรลิกของพระแม่มารีย์, หอกศักดิ์สิทธิ์, ฟองน้ำศักดิ์สิทธิ์ และภาพเอเดสซา (Image of Edessa) ที่เชื่อกันว่าเป็นภาพของพระเยซู เมื่อมาถึงสมัยใหม่ตอนต้นพระมหากษัตริย์ฝรั่งเศสก็ทรงใช้เงินในท้องพระคลังจนแทบไม่เหลือหรอ ซึ่งทำให้ต้องขายเพชรพลอย หลอมทองเพื่อใช้ในการบำรุงกองทัพ และใช้ทรัพย์สมบัติทางศาสนาเป็นทุนสำรองในยามที่ต้องการเงิน ซึ่งเมื่อมาถึงสมัยพระเจ้าอองรีที่ 4 แห่งฝรั่งเศส ทรัพย์สมบัติของชาเปลก็เหลือเพียงเท่าที่มีอยู่เมื่อมาถึงสมัยการปฏิวัติฝรั่งเศส
ประวัติ > การปฏิวัติและปัจจุบัน

การปฏิวัติหมายถึงการยุติความจำเป็นในการการรักษาเรลิก และสิ่งที่ถือว่าศักดิ์สิทธิ์ต่างๆ ที่เกี่ยวข้องกับพระมหากษัตริย์ เรลิกเหล่านี้ถูกมอบให้อาร์ชบิชอปแห่งปารีสในปี ค.ศ. 1804 และยังคงเป็นสมบัติของมหาวิหารน็อทร์-ดามแห่งปารีส โดยมีอัศวินคณะพระคูหาศักดิ์สิทธิ์ (Order of the Holy Sepulchre) เป็นผู้ดูแลรักษา ทุกวันพุธแรกของเดือนก็จะมีการนำออกมาให้สักการะที่แท่นบูชาเอก ยกเว้นในวันศุกร์ศักดิ์สิทธิ์ที่อนุญาตให้ทำการสักการะได้ตลอดวัน
ดูเพิ่ม

เรลิก
ลูนา (วงดนตรี)

| ลูนา |
| --- | --- |
ลูนาในเดือนสิงหาคม ค.ศ. 2018 ซ→ข บน: ฮย็อนจิน (อดีต), ฮาซึล (อดีต), วีวี (อดีต), ฮีจิน (อดีต)   ซ→ข กลาง: อีฟ (อดีต), ยอจิน (อดีต), ชยู (อดีต), คิมลิป (อดีต)   ซ→ข ล่าง: โกว็อน (อดีต), โอลิเวีย ฮเย (อดีต), จินซล (อดีต), ชเวรี (อดีต)
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป เจป็อป
ช่วงปี: ค.ศ. 2016 (2016)–2023
ค่ายเพลง: บล็อกเบร์รีครีเอทีฟ ยูนิเวอร์แซลเจแปน
กลุ่มย่อย: Loona 1/3 Loona Odd Eye Circle Loona yyxy
อดีตสมาชิก:  ฮาซึล  ยอจิน  อีฟ  โกว็อน  โอลิเวีย ฮเย  ฮีจิน  ฮย็อนจิน  วีวี  คิมลิป  จินโซล  ชเวรี  ชยู 

เว็บไซต์: loonatheworld.com


ชื่อภาษาเกาหลี
ฮันกึล: 이달의 소녀
ฮันจา: 本月少女
ความหมายตามตัวอักษร: หญิงสาวแห่งเดือน
อาร์อาร์: Idarui Sonyeo 
เอ็มอาร์: Idarŭi Sonyŏ 
ชื่อภาษาญี่ปุ่น
คันจิ: 今月の少女
ฮิรางานะ: こんげつのしょうじょ

เฮ็ปเบิร์นปรับปรุง: Kongetsu no Shōjo
คุนเรชิกิ: Kongetu no Syôzyo
 
 
 
ลูนา (อังกฤษ: Loona; มักเขียนว่า LOOΠΔ; เกาหลี: 이달의 소녀; อาร์อาร์: Idarui Sonyeo; อีดาเรโซ-นยอ; "หญิงสาวแห่งเดือน") เป็นกลุ่มไอดอลหญิงเกาหลีใต้ซึ่งก่อตั้งโดยบล็อกเบร์รีครีเอทีฟ (Blockberry Creative) เมื่อเดือนสิงหาคม ค.ศ. 2016 โดยสมาชิกเปิดตัวและออกซิงเกิลเดี่ยวเดือนละคนจนครบ 12 คน ปัจจุบันสมาชิกทั้งหมด ได้เป็นอิสระจากค่ายเดิม
พวกเธอเปิดตัวเต็มวงด้วยอีพี [+ +] (2018) ตามด้วยซิงเกิลนำ "Favorite" และเพลงไตเติล "Hi High" ในเดือนพฤศจิกายน ค.ศ. 2022 ชยูถูกปลดออกจากสมาชิกกลุ่ม ฮีจิน, คิมลิป, จินซล และ ชเวรี ออกจากกลุ่มในเดือนมกราคม ค.ศ. 2023 ต่อมาเดือน มิถุนายน ฮยอนจิน และ วีวี่ ได้ออกจากกลุ่ม ต่อมาศาลสั่งให้ ฮาซึล, อีฟ, ยอจิน, โกวอน และ โอลิเวีย ฮเย เป็นอิสระจากค่าย
ประวัติ > 2016–2018: กลุ่มย่อยก่อนเปิดตัว และ มิกซ์ไนน์

วันที่ 2 ตุลาคม ค.ศ. 2016 บล็อกเบร์รีครีเอทีฟแถลงว่า จะเปิดตัวกลุ่มไอดอลหญิงด้วยโครงการที่จะใช้เวลา 18 เดือน ใช้ชื่อในภาษาเกาหลีว่า "อีดาเรโซ-นยอ" (หญิงสาวแห่งเดือน) หรือชื่อสากลว่า "LOOΠΔ" ช่วงเดือนตุลาคม ค.ศ. 2016 ถึงมกราคม ค.ศ. 2017 มีการเปิดตัวสมาชิก 4 คนของกลุ่มนี้ คือ ฮีจิน, ฮยอนจิน, ฮาซึล, และยอจิน ได้ออกซิงเกิลคนละซิงเกิล ซึ่งประกอบด้วยเพลงเดี่ยวหนึ่งเพลง และเพลงกลุ่มอีกหนึ่งเพลง ต่อมาในเดือนมีนาคม ค.ศ. 2017 มีการจัดตั้งกลุ่มย่อยของกลุ่มนี้ ชื่อ LOONA 1/3 ประกอบด้วย สมาชิก 3 ใน 4 ที่เปิดตัวไปแล้ว คือ ฮีจิน, ฮยอนจิน, และฮาซึล พร้อมด้วยสมาชิกคนใหม่ คือ วีวี่ กลุ่มย่อย LOONA 1/3 ออก Mini Album ชื่อ Love & Live พร้อมซิงเกิลใหม่ในชื่อเดียวกัน เมื่อวันที่ 13 มีนาคม ค.ศ. 2017 ภายหลังมีการนำ Mini Album นี้มาทำ Repacked Album ใหม่ โดยใช้ชื่อว่า Love & Evil ออกจำหน่ายตั้งแต่วันที่ 27 เมษายน ค.ศ. 2017
ช่วงเดือนเมษายนถึงกรกฎาคม ค.ศ. 2017 วีวี และสมาชิกที่เปิดตัวใหม่ คือ คิมลิป, จินโซล, และชเวรี ออกซิงเกิลเป็นรายคนตามโครงการที่วางไว้ ครั้นเดือนกันยายน ค.ศ. 2017 สมาชิก 3 คน คือ ฮีจิน, ฮย็อนจิน, และฮาซึล เข้าทดสอบเพื่อร่วมรายการ Mixnine ของสถานีโทรทัศน์ JTBC ฮีจินกับฮย็อนจินผ่านการทดสอบ โดยฮีจินได้ที่ 4 และฮยอนจินได้ที่ 18 ในการทดสอบรอบสุดท้าย นอกจากนี้ ยังมีการจัดตั้งกลุ่มย่อยอีกกลุ่ม คือ LOONA Odd Eye Circle สมาชิกประกอบด้วย คิมลิป, จินโซล, และชเวรี ออก Mini Album ชื่อ Mix & Match เมื่อวันที่ 21 กันยายน ค.ศ. 2017 และออกเพลงภาษาอังกฤษชื่อ Loonatic เมื่อวันที่ 23 ตุลาคม ค.ศ. 2017 ภายหลังมีการนำ Mini Album นี้มาทำ Repacked Album ใหม่ โดยใช้ชื่อว่าเป็น Max & Match ออกจำหน่ายตั้งแต่วันที่ 31 ตุลาคม ค.ศ. 2017
ช่วงเดือนพฤศจิกายน ค.ศ. 2017 ถึงมกราคม ค.ศ. 2018 มีการเปิดตัวสมาชิกใหม่ คือ อีฟ, ชู, และโกว็อน พร้อมออกซิงเกิลเป็นรายคนตามโครงการ สมาชิกคนสุดท้าย คือ โอลิเวีย ฮเย เปิดตัวและออกซิงเกิลของตนในเดือนมีนาคม ค.ศ. 2018 ครั้นวันที่ 30 พฤษภาคม ค.ศ. 2018 มีการจัดตั้งกลุ่มย่อยกลุ่มที่สาม ชื่อ LOONA yyxy สมาชิกได้แก่ อีฟ, ชยู, โกว็อน, และโอลิเวีย ฮเย ออก Mini Album ชื่อ Beauty & the Beat
ลูนาเปิดตัวอย่างเป็นทางการ โดยออก Lead Single ชื่อ Favorite เมื่อวันที่ 7 สิงหาคม ค.ศ. 2018 และแถลงว่า เป็นซิงเกิลหลักจาก Mini Album ที่ออกอย่างเต็มรูปแบบในอนาคต ชื่อ [+ +]
ประวัติ > 2018–2019: เปิดตัวทางการในเกาหลีด้วย [+ +] และ [X X]

วันที่ 20 สิงหาคม ลูนาได้เปิดตัวทางการเต็มรูปแบบด้วยอีพีเปิดตัว [+ +] (อ่านว่า พลัส พลัส) อัลบั้มนี้มี "Favorite" เป็นซิงเกิลนำในขณะที่ "Hi High" เป็นเพลงไตเติล อีพีเปิดตัวที่อันดับ 2 ในแกออนอัลบั้มชาร์ตของเกาหลีใต้ และเป็นอัลบั้มเปิดตัวที่ขายดีที่สุดอันดับสองของเกิร์ลกรุปในปี 2018 [+ +] ได้รับการจำหน่ายใหม่เป็น [X X](อ่านว่า มัลติเพิล มัลติเพิล) ในวันที่ 19 กุมภาพันธ์ ค.ศ. 2019 พร้อมเพลงเพิ่มเติม 6 เพลง รวมถึงซิงเกิลใหม่ "Butterfly" เมื่อวันที่ 17 สิงหาคม 2019 ลูนาได้ปรากฏตัวครั้งแรกในสหรัฐโดยแสดงที่เคคอน 2019 ในลอสแอนเจลิส วันที่ 13 ธันวาคม 2019 ลูนาได้ปล่อยซิงเกิลชื่อ "365" เพื่อเป็นเพลงขอบคุณแฟน ๆ
ประวัติ > 2022–ปัจจุบัน: Loonaverse: From, ควีนดอม 2, Flip That, สมาชิกออกจากวง และ [0]

วันที่ 11 และ 12 กุมภาพันธ์ ค.ศ. 2022 Loonaverse: From จัดขึ้นที่ชังชุงอารีนาอย่างไรก็ตาม ชยูไม่ได้เข้าร่วมด้วยเหตุผลด้านสุขภาพ วันที่ 21 กุมภาพันธ์ เอ็มเน็ตประกาศว่าลูนาจะเข้าร่วมในรายการควีนดอม 2 วันที่ 28 กุมภาพันธ์ มีการประกาศว่าลูนาจะไม่เข้าร่วมในการบันทึกเทปรอบแรก ในวันเดียวกับที่ ฮาซึล, ยอจิน และ วีวี ได้รับการวินิจฉัยว่าติดโควิด-19 ไม่กี่วันก่อนการบันทึก วันที่ 29 มีนาคม มีรายงานว่าชยูได้รับคำสั่งศาลบางส่วน หลังจากที่เธอยื่นคำร้องในเดือนธันวาคม ค.ศ. 2021 วันที่ 2 มิถุนายน ลูนาคว้าตำแหน่งรองชนะเลิศในการถ่ายทอดสดตอนจบของรายการ วันต่อมา ลูนาประกาศว่าพวกเธอจะปล่อยอีพีพิเศษช่วงฤดูร้อนชื่อ Flip That ในวันที่ 20 มิถุนายน
วันที่ 25 พฤศจิกายน บล็อกเบอร์รีครีเอทีฟประกาศว่าชยูถูกปลดออกจากสมาชิกกลุ่ม โดยอ้างว่า "ใช้อำนาจในทางที่ผิด" ซึ่งก่อนหน้านี้มีรายงานในเดือนมีนาคมว่าเธอชนะคดีบางส่วน จากการยื่นฟ้องในเดือนธันวาคม ค.ศ. 2021
สามวันต่อมา ข่าวบันเทิงเจทีบีซีรายงานว่าสมาชิกทั้งหมดยกเว้นวีวีและฮยอนจิน ได้ยื่นคำร้องเพื่อขอคำสั่งชั่วคราวเพื่อระงับสัญญาพิเศษกับบล็อกเบอร์รีครีเอทีฟ อย่างไรก็ตาม เมื่อทีมข่าวบันเทิงเจทีบีซีขอคำยืนยันจากบล็อกเบอร์รีครีเอทีฟ พวกเขาปฏิเสธคำขอดังกล่าว
วันที่ 12 ธันวาคม บล็อกเบร์รีครีเอทีฟได้ปล่อยภาพทีเซอร์ประกาศคัมแบ็คของลูนา พร้อมอีพีที่ 6 ในชื่อ [0] ซึ่งจะปล่อยในวันที่ 3 มกราคม ค.ศ. 2023 อย่างไรก็ตาม แฟน ๆ ได้ร่วมกันคว่ำบาตรคัมแบ็คครั้งนี้ ดังนั้น ในวันที่ 22 ธันวาคม บล็อกเบอร์รีครีเอทีฟจึงประกาศเลื่อนการคัมแบ็คออกไปอย่างไม่มีกำหนด
วันที่ 13 มกราคม ค.ศ. 2023 มีรายงานว่าสมาชิก ฮีจิน, คิมลิป, จินซล และ ชเวรี ได้รับคำยินยอมจากศาล แต่การแก้ไขสัญญาของฮาซึล, ยอจิน , โกวอน และโอลิเวีย ฮเย ก่อนหน้านี้ส่งผลให้ศาลปฏิเสธคำขอของพวกเธอ ในวันต่อมา บล็อกเบอร์รีครีเอทีฟได้ประกาศว่าพวกเขากำลังเตรียมที่จะแถลงข่าวเกี่ยวกับกิจกรรมในอนาคตของลูนา
วันที่ 31 มีนาคม ค.ศ. 2023 สมาชิกที่ได้รับคำยินยอมจากศาล ได้แก่ ฮีจิน, คิมลิป, จินซล และ ชเวรี ได้เซ็นสัญญาใหม่กับค่าย Modhaus และอยู่ในโปรเจคที่จะเดบิ้วใหม่อีกครั้งภายใต้โปรเจคที่ชื่อว่า ARTMS (อาร์ทีมิส) หลังจากนั้น ฮยอนจิน และ วีวี่ สมาชิกที่เหลือได้ยื่นฟ้องกับบล็อเบอร์รี่ครีเอทีฟ ได้รับคำยินยอมจากศาลเช่นกัน และในวันที่ 12 มิถุนายน ค.ศ. 2023 ได้ประกาศเซ็นสัญญาพิเศษกับค่ายใหม่ CTD E&M
สมาชิก

ดัดแปลงจากโปรไฟล์เนเวอร์
| --- | --- |
 ปัจจุบัน ฮยอนจิน (현진)  ฮาซึล (하슬) – หัวหน้าวง  ยอจิน (여진)  วีวี (비비)  อีฟ (이브)  โกวอน (고원)  โอลิเวีย ฮเย (올리비아 혜):  อดีต ชยู (츄)  ฮีจิน (희진)  คิมลิป (김립)  จินซล (진솔)  ชเวรี (최리)
สมาชิก > กลุ่มย่อย

Loona 1/3 (이달의 소녀 1/3) – ฮาซึล (หัวหน้ากลุ่มย่อย), วีวี, ฮีจิน และฮย็อนจิน
Loona yyxy (이달의 소녀 yyxy, youth youth by young) – อีฟ (หัวหน้ากลุ่มย่อย), โกว็อน, โอลิเวีย ฮเย และชยู (อดีต)
สมาชิก > อดีตกลุ่มย่อย

Loona Odd Eye Circle (이달의 소녀 오드아이써클) – คิมลิป (หัวหน้ากลุ่มย่อย, อดีต) จินซล (อดีต), ชเวรี (อดีต)
ผลงานเพลง

บทความหลัก: ผลงานเพลงของลูนา
ผลงานการแสดง > รายการโทรทัศน์

| ปี | ชื่อ | เครือข่าย | บทบาท | อ้างอิง |
| --- | --- | --- | --- | --- |
| 2022 | ควีนดอม 2 | เอ็มเน็ต | ผู้เข้าแข่งขัน |  |
ทัวร์ > หลัก

Loonabirth – คอนเสิร์ตเปิดตัว (++) ในโซล (19 สิงหาคม 2018)
Loonaverse – คัมแบ็กคอนเสิร์ต (XX) ในโซล (16–17 กุมภาพันธ์ 2019)
Loonaverse: From ในโซล (11–12 กุมภาพันธ์ 2022)
ทัวร์ > คอนเสิร์ตเสมือนจริง

LOONA On Wave [LOONATHEWORLD : Midnight Festival] (20 ตุลาคม 2020)
LOONA On Wave [LOONATHEWORLD : &] (28 มิถุนายน 2021)
รางวัลและการเสนอชื่อ

| พิธีมอบรางวัล | ปี | ประเภท | เสนอชื่อ | ผล | อ้างอิง |
| --- | --- | --- | --- | --- | --- |
| เอแพนมิวสิกอะวอดส์ | 2020 | Global Female Group (Popularity Award) | ลูนา | เสนอชื่อเข้าชิง |  |
| เอเชียอาร์ติสต์อะวอดส์ | 2019 | Focus Award (Singer) | ลูนา | ชนะ |  |
| เอเชียอาร์ติสต์อะวอดส์ | 2019 | STARNEWS Popularity Award (Girl group) | ลูนา | ชนะ |  |
| เอเชียอาร์ติสต์อะวอดส์ | 2021 | Female Idol Group Popularity Award | ลูนา | เสนอชื่อเข้าชิง |  |
| เอเชียโมเดลอะวอดส์ | 2020 | Popularity Award | ลูนา | ชนะ |  |
| แบรนด์คัสตอมเมอร์ลอยัลตีอะวอดส์ | 2020 | Female Idol Rising Star Award | ลูนา | ชนะ |  |
| แบรนด์คัสตอมเมอร์ลอยัลตีอะวอดส์ | 2021 | Hot Trend Female Idol Group | ลูนา | เสนอชื่อเข้าชิง |  |
| เบรกทูดูอะวอดส์ | 2019 | K-pop Female Group | ลูนา | เสนอชื่อเข้าชิง |  |
| เบรกทูดูอะวอดส์ | 2020 | K-pop Female Group | ลูนา | เสนอชื่อเข้าชิง |  |
| จีนีมิวสิกอะวอดส์ | 2018 | Genie Music Popularity Award | ลูนา | เสนอชื่อเข้าชิง |  |
| จีนีมิวสิกอะวอดส์ | 2018 | The Female New Artist | ลูนา | เสนอชื่อเข้าชิง |  |
| จีนีมิวสิกอะวอดส์ | 2018 | The Top Artist | ลูนา | เสนอชื่อเข้าชิง |  |
| จีนีมิวสิกอะวอดส์ | 2019 | Genie Music Popularity Award | ลูนา | เสนอชื่อเข้าชิง |  |
| จีนีมิวสิกอะวอดส์ | 2019 | Global Popularity Award | ลูนา | เสนอชื่อเข้าชิง |  |
| จีนีมิวสิกอะวอดส์ | 2019 | The Female New Artist | ลูนา | เสนอชื่อเข้าชิง |  |
| จีนีมิวสิกอะวอดส์ | 2019 | The Top Artist | ลูนา | เสนอชื่อเข้าชิง |  |
| โกลดาร์บีอะวอดส์ | 2020 | Popularity Award | ลูนา | เสนอชื่อเข้าชิง |  |
| โกลดาร์บีอะวอดส์ | 2020 | Rookie Artist Award | ลูนา | เสนอชื่อเข้าชิง |  |
| โกลดาร์บีอะวอดส์ | 2021 | Next Generation Award | ลูนา | ชนะ |  |
| โกลดาร์บีอะวอดส์ | 2022 | Album Bonsang | [&] | เสนอชื่อเข้าชิง |  |
| โกลดาร์บีอะวอดส์ | 2022 | Seezn Most Popular Artist Award | ลูนา | เสนอชื่อเข้าชิง |  |
| โคเรียเฟิสต์แบรนด์อะวอดส์ | 2019 | Female Rookie Idol Award | ลูนา | ชนะ |  |
| โคเรียเฟิสต์แบรนด์อะวอดส์ | 2021 | Hot Female Trend | ลูนา | เสนอชื่อเข้าชิง |  |
| เมลอนมิวสิกอะวอดส์ | 2018 | Best New Artist Award (Female) | ลูนา | เสนอชื่อเข้าชิง |  |
| เอ็มเน็ตเอเชียนมิวสิกอะวอดส์ | 2018 | Artist of the Year | ลูนา | เสนอชื่อเข้าชิง |  |
| เอ็มเน็ตเอเชียนมิวสิกอะวอดส์ | 2018 | Best New Female Artist | ลูนา | เสนอชื่อเข้าชิง |  |
| เอ็มทีเอ็นแอดเฟสติวัลอะวอดส์ | 2019 | Commercial Star Rookie | ลูนา | ชนะ |  |
| เอ็มทีวียุโรปมิวสิกอะวอดส์ | 2018 | Best Korean Act | ลูนา | ชนะ |  |
| นิวซิส เค-เอ็กซ์โป คัลเจอรัล อะวอดส์  | 2021 | Seoul Mayor Award | ลูนา | ชนะ |   |
| โซลมิวสิกอะวอดส์ | 2019 | Hallyu Special Award | ลูนา | เสนอชื่อเข้าชิง |  |
| โซลมิวสิกอะวอดส์ | 2019 | New Artist Award | ลูนา | เสนอชื่อเข้าชิง |  |
| โซลมิวสิกอะวอดส์ | 2019 | Popularity Award | ลูนา | เสนอชื่อเข้าชิง |  |
| โซลมิวสิกอะวอดส์ | 2021 | Fan PD Artist Award | ลูนา | เสนอชื่อเข้าชิง |  |
| โซรีบาดาเบสต์เคมิวสิกอะวอดส์ | 2019 | Performance Award | ลูนา | ชนะ |  |
| โซรีบาดาเบสต์เคมิวสิกอะวอดส์ | 2020 | New K-Wave Rising Artist Award | ลูนา | ชนะ |  |
| เดอะแฟกต์มิวสิกอะวอดส์ | 2021 | Fan & Star Choice Award (Artist) | ลูนา | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
เรด (เทย์เลอร์เวอร์ชัน)

เรด (เทย์เลอร์เวอร์ชัน) (อังกฤษ: Red (Taylor's Version)) เป็นสตูดิโออัลบั้มชุดที่สองที่ทำการบันทึกเสียงใหม่ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 12 พฤศจิกายน ค.ศ. 2021 ผ่านรีพับลิกเรเคิดส์ เป็นการบันทึกเสียงจากอัลบั้มเดิมของเธออีกครั้งคือ เรด (2012) ต่อจากอัลบั้มที่บันทึกใหม่ครั้งแรกของเธอ เฟียร์เลส (เทย์เลอร์เวอร์ชัน) ซึ่งเปิดตัวเมื่อเดือนเมษายน ค.ศ. 2021 เป็นอัลบั้มบันทึกใหม่จากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก
รายชื่อเพลงทั้งหมด 30 เพลงของ เรด (เทย์เลอร์เวอร์ชัน) รวมเอาเพลง 20 เพลงจากเวอร์ชันดีลักซ์ของ เรด; ซิงเกิลการกุศลปี 2012 เพลง "โรนัน"; เพลง "ออลทูเวล" เวอร์ชันสิบนาที; รวมทั้งเพลง "บัตเตอร์แมน" (2016) และเพลง "เบบ" (2018) ที่ประพันธ์ขึ้นโดยสวิฟต์ และบันทึกเสียงโดยวงดนตรีคันทรีสัญชาติอเมริกัน ลิตเติลบิกทาวน์ และชูการ์แลนด์ ตามลำดับ และเพลง "จากตู้นิรภัย" (From the Vault) ที่ยังไม่เผยแพร่ก่อนหน้านี้อีก 6 เพลง โดยมีเธอและคริสโตเฟอร์ โรว์ เป็นผู้ผลิตเสียงในอัลบั้มนี้ร่วมกับโปรดิวเซอร์เดิมเป็นส่วนใหญ่ในอัลบั้ม เรด นอกจากนี้ยังมีโปรดิวเซอร์แอรอน เดสเนอร์, แจ็ก แอนโตนอฟฟ์, เอสพินาจ และเอลวิรา อันแดร์ฟยาร์ด ส่วนแกรี ไลต์บอดี และเอ็ด ชีแรนกลับมาเป็นนักร้องรับเชิญ ในขณะที่ฟีบี บริดเจอรส์ และคริส สเตเปิลตัน เข้าร่วมในฐานะนักร้องรับเชิญคนใหม่
อัลบั้มนี้ได้รับเสียงคำวิจารณ์ชื่นชมเป็นอย่างมาก ในด้านการขับร้องของสวิฟต์ การปรับปรุงการผลิตเสียงให้ดีขึ้น และเพลงใหม่ นักข่าวร่วมสมัยอธิบายว่ามีลักษณะแนวเพลงป็อปคลาสสิก ที่มีแกนกลางของเพลงคันทรีผสมผสานกลิ่นอายของร็อกและอิเล็กทรอนิกส์ บทประพันธ์ของอัลบั้มเกี่ยวข้องกับพลวัตต่าง ๆ ของความรัก ชีวิต การสูญเสีย และความโศกเศร้า เรด (เทย์เลอร์เวอร์ชัน) ทำลายสถิติการค้ามากมาย รวมถึงยอดการจำหน่ายแผ่นเสียงในสัปดาห์ที่มากที่สุดในประวัติศาสตร์ตามข้อมูลเอ็มอาร์ซี และสถิติสปอติฟายในส่วนการสตรีมวันเดียวมากที่สุดสำหรับอัลบั้มของศิลปินหญิง ติดอันดับชาร์ตในอาร์เจนตินา ออสเตรเลีย แคนาดา ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร โดยในสหรัฐ สวิฟต์ขึ้นอันดับหนึ่งในชาร์ตบิลบอร์ด 200 โดยใช้เวลาน้อยกว่า 16 เดือน ทำให้เธอเป็นศิลปินที่มีอัลบั้มอันดับหนึ่งถึงสี่อัลบั้มที่เร็วที่สุด
สวิฟต์ทำการประชาสัมพันธ์อัลบั้มด้วยการปรากฏตัวทางโทรทัศน์ช่องเอ็นบีซี และภาพยนตร์สั้นที่กำกับเองในเรื่อง ออลทูเวล: เดอะชอร์ตฟิล์ม เพลงจากตู้นิรภัย "ไอเบตยูติงอะเบาว์มี" และ "แมสเสจอินอะบอตเติล" ได้รับออกอากาศผ่านทางวิทยุเพลงคันทรีและวิทยุเพลงป็อปตามลำดับ เรด (เทย์เลอร์เวอร์ชัน) ติดชาร์ต 28 เพลงบนบิลบอร์ดฮอต 100 ในสหรัฐ ทำลายสถิติเพลงใหม่มากที่สุดในสัปดาห์เดียวโดยศิลปิน เพลง "ออลทูเวล (10 มินิตเวอร์ชัน)" ได้เปิดตัวติดอันดับสูงสุดบนชาร์ต กลายเป็นเพลงอันดับหนึ่งลำดับที่แปดของสวิฟต์ในฮอต 100 และเป็นเพลงอันดับหนึ่งที่ยาวที่สุดตลอดกาล ความสำเร็จที่ได้รับการบันทึกสถิติโลกกินเนสส์ การได้รับรางวัลต่าง ๆ ทำให้สื่อสิ่งพิมพ์ต่าง ๆ ยกย่องให้อัลบั้มเรด (เทย์เลอร์เวอร์ชัน) เป็นช่วงเวลาสำคัญของวัฒนธรรมป็อปในปี 2021
การตอบรับที่สำคัญ

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 91/100
เอนีดีเซ็นต์มิวสิก?: 8.6/10
คะแนนคำวิจารณ์
ที่มา: ค่าประเมิน
ออลมิวสิก: 
ดิเอวีคลับ: A−
แคลช: 9/10
เดอะการ์เดียน: 
ดิอินดีเพ็นเดนต์: 
เดอะไลน์ออฟเบสต์ฟิต: 9/10
เดอะนิวซีแลนด์เฮรัลด์: 
เอ็นเอ็มอี: 
พิตช์ฟอร์ก: 8.5/10
โรลลิงสโตน: 
อัลบั้ม เรด (เทย์เลอร์เวอร์ชัน) ได้รับเสียงชื่นชมอย่างกว้างขวางจากนักวิจารณ์เพลง ซึ่งชื่นชมผลงานที่ได้รับการปรับปรุงและเสียงร้องของสวิฟต์ โดยในเมทาคริติกกำหนดคะแนนปกติ 100 คะแนนจากบทวิจารณ์สื่อสิ่งพิมพ์ระดับมืออาชีพ อัลบั้มนี้ได้รับคะแนนเฉลี่ยที่ 91 คะแนนจากบทวิจารณ์ 16 รายการ ซึ่งบ่งชี้ว่า "ได้รับเสียงชื่นชมจากทั่วโลก" (universal acclaim); โดยเป็นโครงการที่มีคะแนนสูงสุดของสวิฟต์บนเว็บไซต์และเชื่อมโยงกับอัลบั้มที่มีคะแนนสูงสุดประจำปี 2021 จากคาร์เนจ โดยนักดนตรีชาวออสเตรเลีย นิก เคฟ และวอร์เรน เอลลิส
ในการบทวิจารณ์ของ ลิเดีย เบิร์กแฮม จากสื่อเดอะนิวซีแลนด์เฮรัลด์ ยกย่องให้ เรด (เทย์เลอร์เวอร์ชัน) เป็นผลงานชิ้นโบแดง (Masterpiece) ของสวิฟต์ นักวิจารณ์เพลงของโรลลิงสโตน ร็อบ เชฟฟีลด์, เฮเลน บราวน์ จากดิอินดีเพ็นเดนต์, เมลิสซา เรกีเอรี จากยูเอสเอทูเดย์, บ็อบบี โอลิเวียร์ จากสพิน, และฮันนาห์ ไมลเรีย จากเอ็นเอ็มอี ยกย่องทุกแง่มุมของอัลบั้ม โดยเฉพาะการขยายเนื้อหาและคุณภาพเครื่องดนตรีที่ได้รับการปรับปรุงโดยขนานนามว่าเป็นเวอร์ชันที่เหนือกว่าของอัลบั้ม เบธ เคิร์กไบรด์ จากแคลช กล่าวว่า เรด (เทย์เลอร์เวอร์ชัน) เป็น "แนวเพลงผสม" ที่เล่นด้วยรูปแบบที่หลากหลาย และ "เป็นการฝึกฝนการปลดปล่อยอารมณ์" โดยคว้ารางวัลเกียรติยศ "เพลงใหม่ยอดเยี่ยม" โอลิเวีย ฮอร์น จากพิตช์ฟอร์ก กล่าวว่า เรด (เทย์เลอร์เวอร์ชัน) มี "เสียงร้องที่เปี่ยมล้น เปี่ยมด้วยความสุข อารมณ์ขัน ภาพที่สดใส และความเอาใจใส่อันอ่อนโยนต่อความแตกต่างเล็ก ๆ น้อย ๆ ของความรักและความสูญเสีย" อันเป็นเอกลักษณ์ของสวิฟต์ และนำเสนอเรื่องราวเชิงศิลปะเกี่ยวกับการทบทวนอดีต "ทั้งส่วนที่ประจบประแจงและส่วนที่ประจบน้อย"
รางวัล

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อัลบั้มที่ดีที่สุดของปี 2021 | 25 |  |
| แคลช | 50 อัลบั้มที่ดีที่สุดของปี 2021 | 12 |  |
| อินไซเดอร์ | อัลบั้มที่ดีที่สุดของปี 2021 | 4 |  |
| เมทาคริติก | 40 อัลบั้มที่ดีที่สุดของปี 2021 | 2 |  |
| พีเพิล | อัลบั้มยอดนิยมประจำปี 2021 | 4 |  |
| องค์กร | ปี | รางวัล | ผล | อ้างอิง |
| --- | --- | --- | --- | --- |
| บันทึกสถิติโลกกินเนสส์ | 2022 | ยอดสตรีมอัลบั้มในวันเดียวมากที่สุดบน สปอติฟาย (ศิลปินหญิง) | ชนะ |  |
| เอ็นเอ็มอีอะวอดส์ | 2022 | ออกใหม่ที่ดีที่สุด | ชนะ |  |
| คิดส์ชอยซ์อะวอดส์ | 2022 | อัลบั้มสุดโปรด | เสนอชื่อเข้าชิง |  |
| บิลบอร์ดมิวสิกอะวอดส์ | 2022 | อัลบั้มคันทรียอดนิยม | ชนะ |  |
| อเมริกันมิวสิกอะวอดส์ | 2022 | อัลบั้มป็อป/ร็อกสุดโปรด | ชนะ |  |
| อเมริกันมิวสิกอะวอดส์ | 2022 | อัลบั้มคันทรีสุดโปรด | ชนะ |  |
| อาเรียมิวสิกอะวอดส์ | 2022 | ศิลปินนานาชาติยอดเยี่ยม | เสนอชื่อเข้าชิง |  |
| โกลด์เดียร์บีมิวสิกอะวอดส์ | 2023 | อัลบั้มแห่งปี | เสนอชื่อเข้าชิง |  |
| โกลด์เดียร์บีมิวสิกอะวอดส์ | 2023 | อัลบั้มคันทรี/อเมริกานาที่ดีที่สุด | ชนะ |  |
| รางวัลจูโน | 2023 | อัลบั้มสากลแห่งปี | เสนอชื่อเข้าชิง |  |
รายการเพลง

| ลำดับ | ชื่อเพลง | ประพันธ์ | ผลิตโดย | ยาว |
| --- | --- | --- | --- | --- |
| 1. | "State of Grace" | Taylor Swift | Swift Christopher Rowe | 4:55 |
| 2. | "Red" | Swift | Swift Rowe | 3:43 |
| 3. | "Treacherous" | Swift Dan Wilson | Wilson | 4:02 |
| 4. | "I Knew You Were Trouble" | Swift Max Martin Shellback | Swift Rowe Shellback | 3:39 |
| 5. | "All Too Well" | Swift Liz Rose | Swift Rowe | 5:29 |
| 6. | "22" | Swift Martin Shellback | Swift Rowe Shellback | 3:50 |
| 7. | "I Almost Do" | Swift | Swift Rowe | 4:04 |
| 8. | "We Are Never Ever Getting Back Together" | Swift Martin Shellback | Swift Rowe Shellback | 3:13 |
| 9. | "Stay Stay Stay" | Swift | Swift Rowe | 3:25 |
| 10. | "The Last Time" (featuring Gary Lightbody of Snow Patrol) | Swift Lightbody Jacknife Lee | Lee | 4:59 |
| 11. | "Holy Ground" | Swift | Jeff Bhasker | 3:22 |
| 12. | "Sad Beautiful Tragic" | Swift | Swift Rowe Paul Mirkovic | 4:44 |
| 13. | "The Lucky One" | Swift | Bhasker | 4:00 |
| 14. | "Everything Has Changed" (featuring Ed Sheeran) | Swift Sheeran | Butch Walker | 4:05 |
| 15. | "Starlight" | Swift | Swift Rowe Mirkovich | 3:40 |
| 16. | "Begin Again" | Swift | Swift Rowe | 3:58 |
| 17. | "The Moment I Knew" | Swift | Swift Rowe Mirkovich | 4:45 |
| 18. | "Come Back... Be Here" | Swift Wilson | Wilson | 3:43 |
| 19. | "Girl at Home" | Swift | Elvira Anderfjärd | 3:40 |
| 20. | "State of Grace" (acoustic version) | Swift | Swift Rowe | 5:21 |
| 21. | "Ronan" | Swift Maya Thompson | Swift Rowe | 4:24 |
| 22. | "Better Man" | Swift | Swift Aaron Dessner | 4:57 |
| 23. | "Nothing New" (featuring Phoebe Bridgers) | Swift | Swift Dessner Tony Berg | 4:18 |
| 24. | "Babe" | Swift Patrick Monahan | Swift Jack Antonoff | 3:44 |
| 25. | "Message in a Bottle" | Swift Martin Shellback | Shellback Anderfjärd | 3:45 |
| 26. | "I Bet You Think About Me" (featuring Chris Stapleton) | Swift Lori McKenna | Swift Dessner | 4:45 |
| 27. | "Forever Winter" | Swift Mark Foster | Swift Antonoff | 4:23 |
| 28. | "Run" (featuring Ed Sheeran) | Swift Sheeran | Swift Dessner | 4:00 |
| 29. | "The Very First Night" | Swift Amund Bjørklund Espen Lind | Espionage Tim Blacksmith Danny D | 3:20 |
| 30. | "All Too Well" (10 minute version) | Swift Rose | Swift Antonoff | 10:13 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 130:26 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000 |
| Denmark (IFPI Danmark) | Gold | 10,000 |
| Italy (FIMI) | Gold | 25,000 |
| New Zealand (RMNZ) | 2× Platinum | 30,000 |
| Poland (ZPAV) | Gold | 10,000 |
| Spain (PROMUSICAE) | Gold | 20,000 |
| United Kingdom (BPI) | Gold | 100,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว